CELEX: 62015TA0221
Language: et
Date: 2017-07-07 00:00:00
Title: Kohtuasi T-221/15: Üldkohtu 7. juuli 2017. aasta otsus – Arbuzov versus nõukogu (Ühine välis- ja julgeolekupoliitika — Piiravad meetmed seoses olukorraga Ukrainas — Rahaliste vahendite külmutamine — Nende isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist — Hageja nime loetellu jätmine — Hea halduse põhimõte — Kaitseõigused — Põhjendamiskohustus — Ilmne hindamisviga — Omandiõigus)

21.8.2017   
            
            
               ET
            
            
               Euroopa Liidu Teataja
            
            
               C 277/33
            
         Üldkohtu 7. juuli 2017. aasta otsus – Arbuzov versus nõukogu
   (Kohtuasi T-221/15) (1)
   
   ((Ühine välis- ja julgeolekupoliitika - Piiravad meetmed seoses olukorraga Ukrainas - Rahaliste vahendite külmutamine - Nende isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist - Hageja nime loetellu jätmine - Hea halduse põhimõte - Kaitseõigused - Põhjendamiskohustus - Ilmne hindamisviga - Omandiõigus))
   (2017/C 277/48)
   Kohtumenetluse keel: tšehhi
   
      Pooled
   
   
      Hageja: Sergej Arbuzov (Kiiev, Ukraina) (esindajad: advokaadid M. Machytková ja V. Fišar)
   
      Kostja: Euroopa Liidu Nõukogu (esindajad: J.-P. Hix ja A. Westerhof Löfflerová)
   
      Ese
   
   ELTL artikli 263 alusel esitatud nõue tühistada nõukogu 5. märtsi 2015. aasta otsus (ÜVJP) 2015/364, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2015, L 62, lk 25), nõukogu 5. märtsi 2015. aasta rakendusmäärus (EL) 2015/357, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2015, L 62, lk 1), nõukogu 4. märtsi 2016. aasta otsus (ÜVJP) 2016/318, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2016, L 60, lk 76) ning nõukogu 4. märtsi 2016. aasta rakendusmäärus (EL) 2016/311, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2016, L 60, lk 1), selles osas, milles need aktid puudutavad hagejat.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Jätta Sergej Arbuzovi kohtukulud tema enda kanda ja mõista temalt välja Euroopa Liidu Nõukogu kohtukulud.
            
         
      (1)  ELT C 279, 24.8.2015.